13, 14. (a) Re ka ithuta eng mo Bakereseteng ba ba nang le tumelo e e nonofileng? (b) Umaka sekai. 5 Bontsi jwa dilo tse di bakang Jehofa tse di umakilweng mo go Pesalema 148 ga di kgone go bua le fa e le go akanya. Ka sekai, re bala gore letsatsi, ngwedi, dinaledi, kapoko, phefo, dithaba le dithota di baka Jehofa. Dilo tseno tse di sa tsheleng di ka kgona go baka Jehofa jang? (Ps 148 Temana 3, 8, 9) Di ka kgona fela jaaka ditlhare, dibopiwa tsa lewatle le diphologolo di dira. (Ps 148 Temana 7, 9, 10) A o kile wa lebelela phirimo e ntle ya letsatsi kgotsa wa tsholetsa matlho wa bona ngwedi yo o tletseng a feta mo magodimong a a tletseng dinaledi, kgotsa wa tshegisiwa ke diphologolo di tshameka kgotsa wa gakgamadiwa ke naga e ntle? Mme he o “utlwile” pina ya pako e tswa mo dibopiweng. Sotlhe se Jehofa a se dirileng se re gopotsa gore ke Mmopi mothatayotlhe, gore ga go na ope mo lobopong lotlhe yo o maatla, yo o botlhale le yo o lorato jaaka ene.—Baroma 1:20; Tshenolo 4:11.